Segir breytingar á Adele mataræðinu að þakka Adele hefur grennst töluvert upp á síðkastið . skjáskot / Instagram Söngkonan Adele hefur vakið athygli fyrir að hafa grennst um hátt í 20 kíló . Þjálfarinn Camila Goodis þjálfaði Adele um tíma . Goodis segir ólíklegt að Adele hefði náð árangrinum eingöngu með því að æfa meira . Goodis sagði í viðtali við The Sun að hún hefði kynnst Adele þegar söngkonan mætti í pilates-tíma með leikkonunni Aydu Field heima hjá Field og eiginmanni hennar Robbie Williams í Los Angeles . Goodis þjálfaði lengi Field en Adele er góð vinkona Field . „ Ég held að henni finnist ekki gaman að æfa en hún hefur breytt um lífsstíl og ég trúi því að ástæðan sé 90 prósent megrun , “ sagði Goodis sem er þó ekki að þjálfa Adele þessa stundina . Goodis finnst líklegt að Adele hafi hætt að borða unna matvöru og sykur og hætt að drekka gos . „ Að hætta að borða unna matvöru , sykur og gos og koma sér upp æfingarútínu , eins og brennslu - og styrktaræfingum , breytir líkama fólks , “ sagði þjálfarinn .